text: Marcadigas, li gentiex rois,
   Vint à ses filles toutes trois
   Et la royne ensamble o lui ;
   Ne moustrerent pas tout l'anui
   Que il orent, ce povez croire.
   Comme gent de bonne memoire,
   Ont leur filles reconfortées
   Et moult les ont asseürées
   Et dit que eles se rapaient
   Ne pour leur frere ne s'esmaient ;
   Car il revenra temprement,
   Ce leur a il bien en couvent.
   Ainsi Marcadigas disoit;
   Lui et ses filles confortoit.
  